

**REPUBLIKA HRVATSKA**

**KARLOVAČKA ŽUPANIJA**

**GRAD DUGA RESA**

**GRADSKO VIJEĆE**

KLASA:320-01/21-01/03

URBROJ: 2133/03-02/02-21-2

Duga Resa, 28. prosinca 2021. godine

Na temelju članka 25. stavka 8., članka 49. stavka 4. Zakona o poljoprivrednom zemljištu (Narodne novine broj 20/18, 115/18, 98/19), te članka 47. Statuta Grada Duge Rese („Službeni glasnik“ Grada Duge Rese broj 6/18 – pročišćeni tekst, 2/20, 2/21), Gradsko vijeće Grada Duge Rese na 6. sjednici održanoj dana 28. prosinca 2021. godine, donijelo je

**P R O G R A M**

**korištenja sredstava od naknade za promjenu namjene poljoprivrednog zemljišta i**

**sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom**

**poljoprivrednog zemljišta za 2022. godinu**

Članak 1

Sredstva ostvarena **od naknade za promjenu namjene poljoprivrednog zemljišta** prihod su državnog proračuna 70% i Grada Duge Rese 30%. Sredstva će se koristiti isključivo za **okrupnjavanje, navodnjavanje, privođenje funkciji i povećanje vrijednosti poljoprivrednog zemljišta.**

Članak 2.

Sredstva ostvarena **od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom** poljoprivrednog zemljišta u vlasništvu Republike Hrvatske prihod su državnog proračuna 25%, Karlovačke županije 10% i Grada Duge Rese 65%.

Sredstva su namijenjena isključivo za programe katastarsko-geodetske izmjere zemljišta, za podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom Zakona o poljoprivrednom zemljištu, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa i druge poticajne mjere za unaprjeđenje poljoprivrede i akvakulture.

Članak 3.

Prihod od naknade za promjenu namjene poljoprivrednog zemljišta i sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske planira se u Proračunu Grada Duge Rese za 2O22. godinu u ukupnom iznosu od 10.000,00 kuna.

Prihodi iz stavka 1. ovog članka koristiti će se namjenski isključivo za rashode navedene u članku 1. i članku 2. ovog Programa, a sukladno redovnim programima nadležnih Upravnih odjela Grada Duge Rese.

Članak 4.

Gradsko upravno tijelo nadležno za poljoprivredu podnosi godišnje izvješće o provedbi ovog Programa Ministarstvu poljoprivrede do 31. ožujka 2023. godine.

Članak 5.

Ovaj Program stupa na snagu osmog dana od dana objave u Službenom glasniku Grada Duge Rese, a primjenjuje se od 1 . siječnja 2022. godine.

PREDSJEDNIK GRADSKOG VIJEĆA

. Miroslav Furdek, dr. med.

**Dostaviti:**

**1. Ministarstvo poljoprivrede**

**Ulica grada Vukovara 78, p.p. 1034**

**2. Upravni odjel za proračun, financije,**

**javne prihode i gradsku riznicu**

**3. Objava i web stranica Grada**

**4. Dokumentacija, 3x**

**5. Pismohrana**